Il-Ġimgħa wara nofsinhar, quddiem il-Maġistrat Donatella Frendo Dimech, bdiet il-kumpilazzjoni ta' evidenza kontra Vince Buhagiar, ex-direttur maniġerjali ta' Allied Newspapers. Is-Sibt li għadda hu wieġeb mhux ħati tal-akkużi miġjuba kontrih u ngħata l-ħelsien mill-arrest. Fost l-akkużi li qed jaffaċċja hemm dawk ta' frodi, korruzzjoni u ħasil ta' flus. Intant il-Qorti sabet li hemm biżżejjed evidenza kontra l-akkużat biex jitpoġġa taħt att ta' akkuża. Xi spikka fis-seduta; Fix-xhieda tiegħu L-Ispettur Joseph Scerri jgħid li waħda mill-problemi li kellhom dwar Vince Buhagiar kienet li ma sabux dokumentazzjoni dwar ħlas ta' konsulenzi mingħand Keith Schembri L-Ispettur jgħid li kienu Vince Buhagiar u persuna oħra li ddeċidew li jinxtara makkinarju ġdid għal Progress Press L-Ispettur jixhed li mill-investigazzjoni rriżulta li l-kontijiet li kellhom Schembri, Vince Buhagiar u persuna oħra, mal-MFSP, kienu relatati mal-bejgħ u x-xiri tal-makkinarju mill-Progress Press Jixhed ukoll li l-commissions kienu qed jintużaw biex ma jurux dak li kien qed isir Progress Press kellha l-ħsieb li tixtri t-tieni makkinarju Merħba għal dan il-live blog. Tidħol il-Maġistrat Donatella Frendo Dimech. L-avukat Joe Gilgio qed jidher bħala parte civile f'isem Progress Press. Jitla' jixhed l-Ispettur Scerri. Dwar ix-xiri ta' makkinarju minn Progress Press, l-Ispettur qed jerġa' jsemmi l-istess dettalji li qal fix-xhieda tiegħu fil-kumpilazzjoni ta' evidenza kontra Keith Schembri, Alfio Schembri, Malcolm Scerri u Robert Zammit. Vince Buhagair qed iikun rappreżentat minn Dr Veronique Dalli u Dean Hili. L-Ispettur jgħid li kienu Vince Buhagiar u Persuna A li ddeċidew li jinxtara makkinarju ġdid għall-kumpanija u nfatti kienet ġiet ippubikata sejħa għall-interess. Għal din is-sejħa kienu għamlu l-offerta tagħhom 3 kumpaniji b'waħda minnhom tkun dik ta' Keith Schembri, il-kumpanija Kasco. Isemmi kif kien ġie ffirmat ftehim bejn Progress Press u l-kumpanija ta' Schembri, Kosco Technical Services. Kif ħareġ mill-proċeduri ta' qabel, il-kumpanija Kasco kellha tagħmel madwar 5 miljun dollaru Amerikan mill-bejgħ tal-makkinarju. Il-makkinarju kien inxtara minn kumapanija Amerikana u biex inxtara intużaw xi kumpaniji barra minn Malta li huma f'isem Keith Schembri. Dwar l-invoices li nħarġu għax-xiri tal-makkinarju, l-Ispettur Scerri jgħid li intużaw diversi kumpaniji u l-invoices inħarġu minn Keith Schembri, Malcolm Scerri, Robert Zammit, Brain Tonna u Karl Cini. Dak iż-żmien, fl-2008, il-kumpanija Nexia BT kienet il-kumpanija ta' awdituri ta' Keith Schembri. L-Ispettur jerġa' jsemmi kif il-kumpanija Progress Press applikat mal-Malta Enterprise wara li nxtara l-makkinarju. Bis-sussidju mill-Malta Enterprise kien ingħata lejn in-nofs tal-2009. Jixhed ukoll li Progress press kellha l-ħsieb li tixtri t-tieni makkinarju. Jirriżulta li t-tieni makkinarju nxtara mill-kumpanija ta' keith Schembri ukoll. L-Ispettur jgħid li mill-investigazzjoni rriżulta li l-kontijiet li kellhom Keith Schembri, Vince Buhagiar u Persuna A, mal-MFSP kienu relatati mal-bejgħ u x-xiri tal-makkinarju mill-Progress Press. L-Ispettur jixhed ukoll li l-commissions kienu qed jintużaw biex ma jurux dak li kien qed isir. Kien hemm ukoll pagamenti minn Malmos Ltd lil Persuna A li ma setgħux jiġu spjegati minn Matthew Pace minn MFSP, illum Zenith. Illum Matthew Pace ingħata l-ħelsien mill-arrest b'numru ta' kundizzjnijiet. Dwar il-ħelsien mill-arrest ta' Matthew Pace u Lorraine Falzon, id-dettalji jinsabu hawn: https://newsbook.com.mt/lorraine-falzon-u-matthew-pace-jinhelsu-mill-arrest/ L-Ispettur jippreżenta lill-Qorti dokumenti dwar stqarrijiet li għadda Vince Buhagiar. Ippreżentati wkoll dokumenti dwar dikjarazzjonijiet ta' taxxa ta' Buhagiar. Dr Giglio: Kemm ammonta t-telf li sofriet Progress Press minn dan id-deal? L-Ispettur: L-investigazzjoni turi li kien hemm madwar 5 miljun dollarru Amerikan. Dr Giglio: Allura l-ammonti ntefħu? L-Ispettur jikkonferma. Dr Dalli: Naqblu li kienet ħarġet sejħa għall-offerti? L-Ispettur: Iva Dr Dalli: Biex ġie deċiż dan il-proċess naqblu li kien hemm proċess ma' ditta ta' awdituri? Dwar is-Sur Buhagiar qed isemmu żewġ xiri ta' makkinarju sew? L-Ispettur: iva Dr Dalli: Wara li rtira Buhagiar, naqblu li ma baqax involut ifd-deċiżjonijiet? L-Ispettur: Iva Dr Dalli tkompli tistqsi. Dr Dalli: Nieħdok lura għall-invoices. Naqblu li Buhagair ma kienx involut fihom? L-Ispettur: Iva L-Ispettur ikompli jispjega li kien involut fuq il-ftehim dwar il-prezz. L-Ispettur jgħid li waħda mill-problemi li kellhom dwar Vince Buhagiar kienet li ma sabux dokumentazzjoni dwar ħlas ta' konsulenzi mingħand Keith Schembri. Jgħid li Buhagair qal li kellu ftehim verbali ma' Schembri. Il-kontroeżami tal-Ispettur Scerri sospiż. id-difiża f'dan l-istadju mhux se tikkontesta l-prima facie. Il-Qorti taħtar lil Dr Katia Vassallo sabiex tagħmel it-traskrizzjoni ta' dak li ngħad illum f'dawn il-proċeduri. Dwar flejjes li Buhagiar irid jgħaddi lill-Qorti, l-Maġistrat qalet li trid tassigura li l-flus li jingħaddu trid tassigura li jkunu nodfa. Dan hekk kif tressaq rikors minn naħa tad-difiża dwar il-kont li minnu Buhagair se jħallas. Is-seduta li jmiss se tkun skedata għas-27 ta' April f'12:15 pm. Dak kien kollox għal llum. Grazzi talli segwejtu dan il-live blog. Amy Borg Li ġara s-Sibt waranofsinhar Keith Schembri u sħabu se jinżammu arrestati Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605ee1ed92d34_rand.td-a-rec-img{text-align:left}.td_uid_3_605ee1ed92d34_rand.td-a-rec-img img{margin:0 auto 0 0}